  Туспуктэм: Удмуртиысь тазалыкез утёнъя министерстволэн пресс-службаез Наталия Сильвестрова 2023-тӥ арын Удмуртиын интыысь интые ветлӥсь пинь эмъян огъет 17 гуртэ вуылӥз. Эмъюрттэт 4 сюрс 222 адями басьтӥз, соос пӧлын 14 аресозь 893 нылпиос. Со сярысь элькунысь тазалыкез утёнъя министерстволэн пресс-службаез ивортӥз. Огъетэз элькун коньдэт чотын 2022-тӥ арын басьтӥзы. Отсы туала эм тӥрлык пуктэмын: выль пинь эмъян установка, рентген-аппарат, визиограф, эм картаосты гожъяны компьютер, стерилизовать карон тӥрлык. « Интыысь интые ветлӥсь огъетлы луыса кыдёкысь ёросъёсын улӥсьёс пиньзэс эмъяны быгато. Гуртын улӥсьёслы со умой. Улон интыосы потан адямиослы эмъюрттэтэз басьты луонлык сётэ » Елена Щёголева, Удмуртиысь тазалыкез утёнъя министерствоысь штатэ пырисьтэм валтӥсь пинь эмъясь Ымпушлэн тазалыкеныз адямилэн вань мугорызлэн таза луонэз но герӟаськемын. Пиньёсты тазалыко возён понна соосты ялан сузяно, эмчи доры эскериськыны ялан ветлоно, умой сиськоно.  « Пиньёсты ялан но шонер миськон соосты пырдэмлэсь, ымпуш куэтъёсты азонлэсь утёз, пинь сузян сюл-ӝуш сӧзнэт, шокан но огъя асшӧдон понна но умой луэ. Со понна солы тырмыт дыр висъяно. Шумпотымон, калык пӧлын пинез миськон арбериос – пинь сузян синьыс, ёршикъёс, ирригаторъёс – тросгес но тросгес вӧлмо шуыса » Елена Щёголева, Удмуртиысь тазалыкез утёнъя министерстволэн штатэ пырисьтэм валтӥсь пинь эмъясь Тодэ вайытом, 2024-тӥ арын Удмуртиысь эмъяськонниосы йӧскалык ӵектос улсын 500-лэсь трос тӥрлык басьтозы. 2023-тӥ арын эмъюртъёсы 55 УЗИ-аппарат но укмыс маммограф вуиз. Тегъёс: Тазалык техника Удмуртия  